വരവാലൻ ഗോഡ്‌വിറ്റ്

വരവാലൻ ഗോഡ്‌വിറ്റ് (ലിമോസ ലാപ്പോണിക്ക) ഒരു ജലപക്ഷിയാണ്. സ്കോളോ പാസിഡെ എന്ന പക്ഷികുടുംബത്തിൽ ലിമോസ എന്ന ജനുസ്സി‍ൽപ്പെട്ട പക്ഷികളാണ് ഗോഡ്വിറ്റുകൾ. ദീർഘദൂരം സഞ്ചരിക്കുന്ന ദേശാടനപ്പക്ഷിയാണ്. കക്കകളും മറ്റുമാണ് ഇവയുടെ സ്ഥിരം ആഹാരം. ആഹാരം സുഭിക്ഷമായിട്ടുള്ളിടങ്ങളിലേക്ക് ഒരുമിച്ചു പറന്നുപോകുന്നത് ഇവയുടെ ശീലമാണ്. ചെറുതായി മുകളിലേക്കു കൂർത്തിരിക്കുന്ന കൊക്കുകളാണ് ഇവയെ തിരിച്ചറിയാനുള്ള പ്രധാന അടയാളം. ഗോഡ്‌വിറ്റുകളെ ഒരുകാലത്ത് ബ്രിട്ടനിലും മറ്റും ഭക്ഷണായി ഉപയോഗിച്ചിരുന്നു.

 രൂപ വിവരണം 
കാലിനു നീലം കുറവാണ്. കഴുത്തും നെഞ്ചും വയറും നരച്ച വെളുപ്പാണ്. കേരളത്തിൽ കാണുമ്പോൾ തവിട്ടു വരകൾ കാണും. കാലുകൾക്ക് കറുപ്പു നിറം. അറ്റം കൂർത്ത കൊക്കുണ്ട്.  തലയിലേയും കഴുത്തിലേയും വരകൾ നേർത്തതാണ്. കൂട്ടമായാണ് സഞ്ചരിക്കുന്നത്. നീളം 37-41 സെ.മീ. നീളം 70-80 സെ.മീ ചിറകു വിരിപ്പ്. പൂവൻ പിടയേക്കാൾ ചെറുതാണ്. പൂവന് 190-400 ഗ്രാം തൂക്കം. പിടയ്ക്ക് 260-630 ഗ്രാമും. കൊക്കിന്റെ കട ഭാഗം പിങ്കും പിന്നെ കറുപ്പും.

വിതരണം
പൂർവ്വേഷ്യ, അലാസ്ക, ഓസ്ട്രേലിയ, ആഫ്രിക്ക, വടക്കു പടിഞ്ഞാറൻ യൂറോപ്പ്, ന്യൂസിലാന്റ് എന്നിവിടങ്ങളിലേക്ക് ദേശാടനം നടത്തുന്നു.[http://www.birdingnz.co.nz/newzealandbirds.php?aid=139  New Zealand Birding Network Brings You The Best Of New Zealand BirdingStap, Don. "The Flight of the Kuaka." Living Bird. Autumn, 2009

ന്യൂസിലാന്റിൽ നിന്നു ചൈനയിലെ മഞ്ഞക്കടലിലേക്ക് നടത്തിയ നിറുത്താതെ 9575 കിമീ. പറന്നത് ക്ലൈവ് മിന്റൻ (ഓസ്ട്രേലിയൻ വേഡർ പഠന സംഘം) രേഖപ്പെടുത്തിയിട്ടുണ്ട്. 2022-ൽ  ഉത്തരധ്രുവമേഖലയ്ക്കു സമീപം കാനഡയോട് അടുത്ത് കിടക്കുന്ന യുഎസിന്റെ അലാസ്ക സംസ്ഥാനത്തു നിന്നു പറന്ന ഈ പക്ഷി ഓസ്ട്രേലിയൻ ദ്വീപായ ടാസ്മാനിയ വരെ 13,560 കിലോമീറ്റർ ദൂരം നിർത്താതെ പറന്നു.

 ഭക്ഷണം
ജല ജീവികളും പ്രാണികളും കവചമുള്ള ഞവുനി പോലുള്ള ജീവികളും ജല സസ്യങ്ങളുമാണ് ഭക്ഷണം. നടന്നാണ് ഇര തേടുന്നത്. 
പ്രജനനം 

സ്കാൻഡിനേവിയ, ഉത്തര ഏഷ്യ, അലാസ്ക എന്നിവിടങ്ങളിൽ പ്രജനനം നടത്തുന്നു. പായലൊ ച്ടികളൊ കൊണ്ട് ഉൾഭാഗം മൃദുവാക്കിയിട്ടുള്ള ചെറിയ കോപ്പ പോലുള്ള കൂടാണ്. പൂവനും പിടയും ചേർന്നാണ് അടയിരിക്കുന്ന തും കുഞ്ഞുങ്ങളെ വളർത്തുന്നതും.

അവലംബം

 "Flight of the Kuaka."  By Don Stap.  Living Bird.  Autumn, 2009. http://www.allaboutbirds.org/page.aspx?pid=1510

 Vinicombe, Keith Black-tailed and Bar-tailed Godwits , Birdwatch, 1 Jan 2010

പുറത്തെക്കുള്ള കണ്ണികൾ

Bar-tailed godwit - Species text in The Atlas of Southern African Birds.